Tā, iedomājieties, ka stāvat kaut kur Amerikā uz ielas,
un pie jums pienāk japānis un prasa:
"Atvainojiet, kā sauc šo kvartālu?"
Un jūs atbildat, „Atvainojiet. Nu šī ir Oukstrīta, tā ir Elmstrīta.
Tā ir 26. māja, tā ir 27.”
„Labi,” viņš atbild, „bet kā sauc to kvartālu?”
Jūs atbildat, „Nu, kvartāliem nav nosaukumu.
nosaukumi ir ielām; kvartāli ir tikai
vietas bez nosaukumiem starp ielām.”
Viņš aiziet, nedaudz apjucis un vīlies.
Tagad iedomājies, ka stāvat uz ielas kaut kur Japānā,
jūs pagriežaties pret blakus cilvēku un jautājat,
„Atvainojiet, kā sauc šo ielu?”
Viņi atbild, „Nu, tas ir 17. kvartāls, šis ir 16. kvartāls.”
Un jūs atbildat: „Labi, un kā sauc šo ielu?”
Un viņi atbild, „Nu, ielām nav nosaukumu.
Nosaukumi ir kvartāliem.
Paskatieties Google Maps. Lūk, 14.,15., 16., 17., 18., 19. kvartāls.
Visiem kvartāliem ir nosaukumi.
Ielas ir tikai vietas bez nosaukuma starp kvartāliem.
Un tad jūs jautājat, „Labi, bet kā tad jūs zināt savu mājas adresi?”
„Tas ir vienkārši,” viņš atbild, „šis ir astotais kvartāls.
Es dzīvoju 17. kvartālā, mājā numur viens.”
Jūs sakāt, „Labi. Bet, staigājot pa apkaimi,
es ievēroju, ka māju numuri nav secīgi.”
Viņš atbild, „Protams, ka ir. Tās ir numurētas pēc to uzbūvēšanas secības.
Pirmā kvartālā uzceltā māja ir māja numur viens.
Otrā uzceltā māja ir māja numur divi.
Trešā ir māja numur trīs. Tas ir viegli. Tas ir loģiski.”
Tāpēc, man patīk, ka dažreiz mums ir
jādodas uz otru pasaules malu,
lai atskārstu pieņēmumus, par kuriem mēs agrāk nezinājām
un saprastu, ka pretstats arī var būt pareizs.
Tā, piemēram, Ķīnā ārsti uzskata,
ka viņu darbs ir uzturēt tevi veselu.
Tāpēc, katru mēnesi, kuru esat vesels, jūs viņiem maksājat,
un, kad esat slims, jums viņiem nav jāmaksā, jo viņi nav kārtīgi darījuši
savu darbu. Viņi kļūst bagāti, jums esot veselam, nevis slimam.
(Aplausi)
Lielākajā daļā mūzikas, mēs uzskatam "viens"
kā pirmo sitienu, muzikālās frāzes sākumu. Viens, divi trīs četri.
Bet Rietumāfrikas mūzikā "viens"
tiek uzskatīts par frāzes beigām,
kā atstarpe pirms teikuma beigām.
To var dzirdēt ne tikai frāzējumā, bet arī tajā kā viņi skaita ritmu.
Divi, trīs, četri, viens.
Un arī šī karte ir precīza.
(Smiekli)
Ir sakāmvārds, ka vienalga kādu patiesu lietu jūs pateiktu par Indiju,
arī pretstats ir patiesība.
Tāpēc, neaizmirsīsim, vienalga — TED vai visur citur,
kur var dzirdēt ģeniālas idejas,
pretējais arī var būt patiesība.
Domo arigato gozaimashita.